Okusaba kwa Fr. Ssonko yasazeewo n’okukuteeka mu mawulire ga New Vision eggulo n’ategeeza nti yali yawubisibwa okwabulira Eklezia era n’asaba bonna abaali bamugoberedde gye yalaga okumusonyiwa olw’okubawabya.
Mu July wa 2016, Fr. Ssonko yalangirira mu butongole nga bwe yali ayabulidde Klezia Katolika era n’ategeeza nti yali yeegasse ku Klesia ya Evangelical Orthodox Church ne Fr. Jacinto Kibuuka.
Yatandika n’okusabira mu kifo kya Mamre Prayer Centre ekya Evangelical Orthodox Church ekiri okumpi n’ekiggwa ky'Abajulizi Abakatoliki e Namugongo.
Yagambye nti bwe yali mu mwezi gwa Kalema (ekisiibo) yasalawo okudda mu Klezia mwe yazaalibwa era n’awandiikira ne Bishop Dr. Tom Kiiza ebbaluwa ng’amutegeeza ng’akulira Evangelical Orhodox nga bwe yali asazeewo okudda gye yava.
Fr. Ssonko yagambye nti ekikolwa kye yali akoze kyannyiiza abantu bangi omuli Paapa akulembera Klezia mu nsi yonna, Ssaabasumba Kizito Lwanga, Abakatolikiti b’omu Kampala ne mu nsi yonna.
Yasabye ekisonyiwo mu Eklezia n’abantu bonna abakwatibwako okumukkiriza okudda ekuba yabadde ategedde ensobi ye era nga mwetegefu okutereeza.
Yeebazizza Katonda eyamusobozesezza okulaba ekitangaala n’asobola okukomawo eka.
Kyokka bwe twamutuukiridde oluvannyuma, Fr. Ssonko yategeezezza nti obubaka bwe obwekisonyiwo yabadde abulambuludde bulungi mu mawulire.
Yagambye nti omuntu yenna akyalina kyabuuza alina kutuukirira Ssaabasumba w’essaza Ekkulu y’alina ebisingawo.
Fr. Kibuuka bwe yabuuziddwa kyayogera ku kwetonda kwa munywanyi we, yasazeewo aleme kubaako kyayogera ku nsonga eyo.
Bino we bijidde nga Fr. Kibuuka yaakamala okutongoza olukiiko olwalondeddwa okuteekateeka emikolo gy’okumutuuza nga Bishop wa Evangelical Orthodox Church atwala ekitundu kya masekkati ga Uganda.
Akakiiko kaatongozeddwa Hajji Abdu Nadduli, minisita wa guno na guli ng’omukolo gw’okutuuza Bishop gusuubirwa okubeerawo nga November 12, 2017.
Akakiiko kaakwasiddwa omulimu gw’okutegeka olukuhhana lw’abasumba abawera 30 okuva mu nsi yonna, nga lwe lusirika olusoose mu Afrika.
Abamu ku bagoberezi ba Kibuuka ekya Fr. Ssonko okwetonda kyabakubye wala ne bategeeza nti ne kibuuka naye kyamukoze bubi.
Fr. Anthony Musaala naye yasaba Klezia Katulika ekisonyiwo kyokka
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn